*De ti meg akartok engem ölni, olyan valakit, aki azt az igazságot hirdettem nektek, amelyet az Istentől hallottam: Ábrahám ezt nem tette volna.* (Jn 8,40)

Rövid, de részletes indoklás. A tömeg Jézus megkövezését fontolgatja, már nem is először, azaz a halálát akarják. Pedig Jézus a lehető legértékesebbet tette közöttük: az igazságot hirdette, mégpedig a legmagasabb tekintélytől származót. A terv tehát arról szól, hogy azt kell elhallgattatni, Aki Isten igazságát mondja. Két hiba egy időben: nem lesz, aki ezt az értékes igazságot tovább hirdesse, nem lesz hírnök sem, Aki közvetlen kapcsolatban áll a Mindenható Istennel.

Ábrahám biztos nem tenné ezt, szól a kijelentés. Ebből (is) látszik, a Jézust hallgató tömeg csak fizikailag volt Ábrahám utóda, de Ábrahám hitétől, szellemiségétől, Isten iránti tiszteletétől messze járt. Isten a kapcsolat Istene, ma téged akar megszólítani! Fogadod? *Vadon Gyula*